— अहिले हामी संघर्षका मैदानमा छौं । स्वायत्त मधेश प्रदेशलगायत अन्य स्वायत्त प्रदेशहरू स्थापना गर्ने, मधेशी, आदिवासी, जनजातिलगायतकाहरूको पहिचान, दलितहरूको मुक्ति, महिलाहरूको मुक्ति, लैंगिक विभेदको अन्त्य जस्ता सवालहरू जुन छन्, यी सवालहरूलाई उठाएर यी विभेदहरूलाई अन्त्य गर्नका लागि हामी सडकमा उत्रेका छौं । हामी सडकमा जस्तोसुकै आन्दोलन गर्न, जस्तोसुकै परिस्थितिमा पनि जवाफ दिन तयार छौं ।
